गुमला-पालकोट रूट पर ऑटो किराया एक से पांच रुपए बढ़ा
स्थाई स्टैंड की व्यवस्था नहीं होने पर टैक्स नहीं देंगे चालक
भास्कर न्यूज | गुमला
गुमला जिला टेंपो संघ की बैठक अध्यक्ष राजन खान की अध्यक्षता में हुई। इसमें डीजल के दामों में हुई वृद्धि के कारण गुमला से पालकोट तक चलने वाले टेंपो का भाड़ा बढ़ाने का निर्णय लिया।
भाड़ा एक से पांच रुपए तक बढ़ाने का निर्णय बैठक में लिया गया। कहा गया कि डीजल आदि के दाम बढ़ जाने के कारण काफी परेशानियों का सामना करना पड़ रहा है। जुम्मन खान, शफीक खान, बसंत सिंह आदि ने कहा कि टेंपो के लिए अभी तक स्थायी स्टैंड की व्यवस्था नहीं कराई गई है। जबकि नगरपालिका प्रतिदिन दस रुपए के हिसाब से चालकों से टैक्स वसूलती है, पर सुविधा के नाम पर कुछ नहीं है। बैठक में चालकों ने कहा कि जल्द स्थायी स्टैंड की व्यवस्था नहीं कराई जाती है, तो नप को टैक्स देना बंद कर देंगे।
मौके पर अमित सिंह, माइकल, दिलीप सिंह, वकील खान, सुजीत, राजपाल साहू, संदीप सिंह, साजिद, मुकेश गोप, डबलू कुमार, चरण सिंह, शिवनारायण साहू, रोहित कुमार, महेश साहू, जफर, बाबू, शाहिद, नसीम, शमीम खान, मनीष कुमार, राजन कुमार, शेखर, महेश, कृष्णा, दिलीप नायक, छोटू सहित अन्य लोग थे।
hin_Deva hin_Deva mar_Deva hin_Deva hin_Deva mai_Deva